Vritet në Somali një ushtar amerikan 
Ai është ushtari i parë amerikan që vritet në vendin e shkatërruar nga lufta që nga beteja vdekjeprurëse e vitit 1993 që frymëzoi realizimin e filmit Black Hawk Down.
Një anëtar i forcave speciale amerikane u vra gjatë një operacioni kundër militantëve të Al-Shababit në Somali, ushtari i parë amerikan që vritet në vendin e shkatërruar nga lufta që nga beteja vdekjeprurëse e vitit 1993 që frymëzoi realizimin e filmit . Një zyrtar ushtarak amerikan i tha Zërit të Amerikës se ushtari i njesisë speciale të Marinës u vra nga të shtënat me armë të vogla pranë qytetit Barire, në Somali, rreth 65 kilometra në perëndim të kryeqytetit Mogadishu. Të paktën dy ushtarë të tjerë dhe një përkthyes u plagosën gjatë sulmit, tha zyrtari. Komanda amerikane e Afrikës, e cila mbikëqyr operacionet ushtarake të Shteteve të Bashkuara në kontinent, tha se forcat amerikane u sulmuan gjatë një misioni këshillues dhe ndihmues së bashku me anëtarë e Ushtrisë Kombëtare të Somalisë. Një zyrtar i lartë në rajonin e Shabelles së Ulët në Somali tha se ushtarët bastisën një ndërtesë të Radio Andalus, radio-stacioni zyrtar i grupit terrorist Al-Shabab. Ai i tha Shërbimit somalez të Zërit të Amerikës se tetë militantë të Al-Shababit u vranë në këtë operacion. Zyrtari tha se ai besonte se ushtarët konfiskuan pajisjet e radios. Al-Shababi tha të premten se luftëtarët e tyre vranë një numër "ushtarësh të armikut" gjatë këtij operacioni. Zëdhënësi ushtarak i grupit, Abdulaziz Abu Musab, i tha Radio Andalus të premten se Al-Shabab kishte parandaluar një sulm nga trupat amerikane. Abu Musab tha se luftëtarët e dinin paraprakisht se sulmi do të ndodhte dhe ishin të përgatitur për të. tha ai.